RS 49 «Willie Wilhelmsen»

RS «Willie Wilhelmsen» (RS 49) er en tidligere redningsskøyte som ble bygget for Redningsselskapet av K. Christensen & Co. i Risør i 1939. Den var den tolvte av i alt fjorten skøyter i Bjarne Aas klassen som ble bygd for Redningsselskapet.

Skøyta er oppkalt etter skipsreder Willie Wilhelmsen fra Tønsberg som døde i 1938.

Den mest kjente redningsaksjonen «Willie Wilhelmsen» har deltatt i, er bergingen av 43 mann fra lasteskipet «MILOS» i 1943 under et forrykende uvær sør for Kristiansund. Fremdeles regnes denne redningsaksjonen som den dristigste og farligste redningsaksjonen i Redningsselskapets historie.100 år med Redningsskøyta For denne bragden truet tyskerne med at skipper John Bakken og hans dyktige mannskap ville bli skutt, siden de nektet å motta hedersbevisinger fra okkupasjonsmakten.

Frem til 1972 var «Willie Wilhelmsen» i tjeneste som redningsskøyte og berget 83 personer fra «den visse død», 13 fartøyer fra totalforlis og gitt assistanse til totalt 741 fartøy.

Idag er fartøyet stasjonert i Trondheim og tjener som charterbåt og skoleskip.

 Se også 
Liste over norske redningsskøyter

Referanser

 Eksterne lenker 
 Bilde av fartøyet
 Artikkel om forliset av «Brenning»
 Trøndelag Turbåtselskap AS 

Kategori:Norske redningsskøyter
Kategori:Skip bygget i Norge
Kategori:Skip fra 1939
Kategori:Artikler i sjøfart-prosjektet